គោលបំណងនៃឯកសារនេះគឺដើម្បីផ្តល់ជូនគោលការណ៍ណែនាំដើម្បីឱ្យប្រជាពលរដ្ឋមានឱកាសធ្វើឱ្យប្រសើរឡើងវិញនូវការមកជួបសួរសុខទុក្ខតាមគោលការណ៍ដែលមានកំណត់នៅអំឡុងពេលការរីករាលដាលវីរុស COVID-19 នៅខណៈពេលមានការប្រកាន់ខ្ជាប់ទៅនឹងមជ្ឈមណ្ឌលត្រួតពិនិត្យ និងបង្ការជម្ងឺឆ្លង (CDC) និងគោលការណ៍ណែនាំរបស់ក្រសួងសុខាភិបាលរដ្ឋនៃរដ្ឋម៉ាសាជូសេត (Massachusetts Department of Public Health (DPH) )។ ក្រសួងសេវាអភិវឌ្ឍន៍ (DDS) ទទួលស្គាល់ថាតើវាមានការលំបាកយ៉ាងដូចម្តេចខ្លះក្នុងការភ្ជាប់ទំនាក់ទំនងនៅអំឡុងពេលនេះ នៅខណៈពេលយើងខ្ញុំទាំងអស់គ្នាប្រកាន់ខ្ជាប់នូវការប្រុងប្រយ័ត្នយ៉ាងតឹងរឹងដើម្បីបញ្ឈប់ការរីករាលដាលនៃវីរុសនេះ។ ឥឡូវនេះអ្នកជំនាញសុខភាពរដ្ឋបានកំណត់ថាការទៅជួបសួរសុខទុក្ខនៅខាងក្រៅមានសុវត្ថិភាពក្នុងករណីមានការប្រុងប្រយ័ត្នជាក់លាក់ ដូចជាវិធានការគ្រប់គ្រងការឆ្លងវីរុសដោយនៅឃ្លាតឆ្ងាយពីគ្នា និងការពាក់ម៉ាស់ការពារមុខ ត្រូវអនុវត្តយ៉ាងតឹងរឹង។

កម្មវិធីលំនៅដ្ឋាន DDS អាចចាប់ផ្តើមអនុញ្ញាតឱ្យមានការទៅជួបសួរសុខទុក្ខនៅខាងក្រៅដោយគោរពតាមបទបញ្ជានានាដូចខាងក្រោម ដោយចាប់ផ្តើមពីថ្ងៃទី 10 ខែមិថុនា ឆ្នាំ 2020។ កម្មវិធីលំនៅដ្ឋាន (DDS Residential Program) នីមួយៗ (តាមន័យនេះ គឺ “កម្មវិធី”) ត្រូវតែកំណត់ថាតើការទៅជួបសួរសុខទុក្ខអាចត្រូវបានអនុញ្ញាតិដោយមានសុវត្ថិភាពសម្រាប់ប្រជាពលរដ្ឋ ភ្ញៀវ និងបុគ្គលិកឬទេ។

**ទីកន្លែងនៅខាងក្រៅផ្ទះដែលបានកំណត់**

* ភ្ញៀវនានានឹងត្រូវបានអនុញ្ញាតឱ្យចូលទៅក្នុងទីកន្លែងនៅខាងក្រៅផ្ទះដែលបានកំណត់ ដូចជាទីធ្លា រាលហាលផ្ទាល់ដី រាលហាលដែលបើកចំហ ចំណតរថយន្ត ឬផ្លូវបើកបរ។
  + មិនអនុញ្ញាតឱ្យស្ថិតនៅទីធ្លាខាងក្រៅផ្ទះដែលបិទជិតឡើយ។ ឧទាហរណ៍បើមានការប្រើតង់មួយ តង់នោះត្រូវតែមានខ្យល់ចេញចូល ហើយគ្មានតង់បិទផ្នែកចំហៀងទេ។
  + ប្រសិនបើកន្លែងនោះសាងសង់តង់ លោកអ្នកអាចត្រូវការស្នើសុំអ្នកគ្រប់គ្រងទីប្រជុំជនឬទីក្រុងរបស់អ្នកថាតើលោកអ្នកត្រូវការលិខិតអនុញ្ញាតបណ្តោះអាសន្នសម្រាប់រចនាសម្ព័ន្ធនេះឬអត់។
* ភ្ញៀវនានាមិនត្រូវបានអនុញ្ញាតឱ្យចូលក្នុងផ្ទះឬអគារសម្រាប់ហេតុផលណាមួយឡើយ។

**ការកំណត់លក្ខខណ្ឌចំពោះភ្ញៀវ**

* ការទៅជួបសួរសុខទុក្ខនឹងមានកំណត់ចំពោះភ្ញៀវចំនួន 2 នាក់ក្នុងពេលតែមួយ។
* កុមារ និងអ្នកដែលមានហានិភ័យ ត្រូវបានលើកទឹកចិត្តយ៉ាងខ្លាំង ឱ្យស្ថិតនៅផ្ទះ។
* មានតែការទៅជួបសួរសុខទុក្ខតែមួយដងប៉ុណ្ណោះ ដែលអាចកើតឡើងនៅផ្ទះជាក្រុមមួយក្នុងពេលតែមួយ។
* ការអាំងសាច់បរិភោគនៅក្រៅផ្ទះ និងពិធីជប់លៀង ត្រូវបានហាមឃាត់។
* ការខកខានមិនគោរពតាមគោលការណ៍ណែនាំទាំងនេះ នឹងបង្កឱ្យមានការបញ្ចប់ការទៅជួបសួរសុខទុក្ខនេះ។

**ការត្រួតពិនិត្យភ្ញៀវ**

* ត្រូវត្រួតពិនិត្យភ្ញៀវទាំងអស់ មុនការទៅជួបសួរសុខទុក្ខជាមួយប្រជាពលរដ្ឋ។
  + ភ្ញៀវនានាមិនត្រូវបានអនុញ្ញាតឱ្យមកលេងទេ ប្រសិនបើពួកគេមានរោគសញ្ញាវីរុស COVID-19 ដែលរួមមានគ្រុនក្តៅខ្លួន ក្អក ពិបាកដង្ហើម ឈឺបំពង់ក ឈឺសាច់ដុំ គ្រុនរងា ឬការបាត់បង់រសជាតិឬក្លិនថ្មីៗ។
  + អ្នកដែលមានគ្រុនក្តៅខ្លួន (100.0 F ឬខ្ពស់ជាងនេះ) **នឹងមិនអនុញ្ញាតឱ្យទៅលេង**ផ្ទះឡើយ។
* ទែរម៉ូម៉ែត្រត្រូវតែលាងសម្លាប់មេរោគ បន្ទាប់ពីប្រើនីមួយៗតាមការណែនាំរបស់អ្នកផលិត។
  + ភ្ញៀវនានាមិនត្រូវបានអនុញ្ញាតឱ្យមកលេងទេ ប្រសិនបើពួកគេបានធ្វើតេស្ត៍ថាមានវីរុស COVID-19 នៅក្នុងរយៈពេល 14 ថ្ងៃកន្លងមក ឬប្រសិនបើពួកគេត្រូវបានបញ្ជាដោយមន្ត្រីសុខាភិបាលរដ្ឋ ឬមន្រ្តីជំនាញថែទាំសុខភាព ដើម្បីដាក់ឱ្យនៅដាច់ពីគ្នាដោយសារមានការប៉ះពាល់។
* បុគ្គលណាម្នាក់ដែលចូលរួមទៅជួបសួរសុខទុក្ខ និងមានវិវត្តន៍សញ្ញា និងរោគសញ្ញានានានៃវីរុស COVID-19 ដូចជាគ្រុនក្តៅខ្លួន ក្អក ពិបាកដង្ហើម ឈឺបំពង់ក ឈឺសាច់ដុំ គ្រុនរងា ឬការបាត់បង់រសជាតិឬក្លិនដែលចាប់ផ្តើមថ្មីនៅក្នុងរយៈពេល 2 ថ្ងៃបន្ទាប់ពីការទៅជួបសួរសុខទុក្ខនោះ ត្រូវតែជូនដំណឹងដល់កម្មវិធីជាបន្ទាន់ អំពីកាលបរិច្ឆេទដែលពួកគេមាននៅនឹងកន្លែង បុគ្គលដែលពួកគេបានទាក់ទង និងទីតាំងទៅលេង បានកើតមានឡើង។
  + កម្មវិធីនានាត្រូវតែត្រួតពិនិត្យមើលប្រជាពលរដ្ឋ និងបុគ្គលិកណាម្នាក់ដែលមានទំនាក់ទំនងជាមួយភ្ញៀវជាបន្ទាន់ ចំពោះកម្រិតនៃការប៉ះពាល់ និងតាមដានបុគ្គលិកវេជ្ជសាស្រ្តរបស់កម្មវិធីឬអ្នកផ្តល់សេវាថែទាំសុខភាពរបស់ប្រជាពលរដ្ឋ។

**ម៉ាស់ការពារមុខ**

* ភ្ញៀវទាំងអស់តម្រូវឱ្យពាក់ម៉ាស់បិទការពារមុខនៅអំឡុងពេលទៅជួបសួរសុខទុក្ខ។
  + ភ្ញៀវទាំងអស់ត្រូវតែយកម៉ាស់ការពារមុខផ្ទាល់ខ្លួនរបស់ពួកគេដើម្បីការពារការផ្គត់ផ្គង់ PPE របស់កម្មវិធី។ ទោះយ៉ាងណាក៏ដោយ ប្រសិនបើភ្ញៀវមិនមានម៉ាស់ការពារមុខទេនឹងផ្តល់ជូនម៉ាស់មួយផងដែរ។
* ប្រជាពលរដ្ឋ នឹងត្រូវបានលើកទឹកចិត្តឱ្យពាក់ម៉ាស់ការពារមុខ ប្រសិនបើពួកគេអាចទ្រាំទ្រពាក់វាបាន ហើយធ្វើដូច្នេះ មានសុវត្ថិភាព។

**វិធានការគ្រប់គ្រងការឆ្លងវីរុសដោយនៅឃ្លាតឆ្ងាយពីគ្នា និងការត្រួតពិនិត្យ**

* ភ្ញៀវ និងប្រជាពលរដ្ឋត្រូវតែគោរពតាមគោលការណ៍ណែនាំអំពីវិធានការគ្រប់គ្រងការឆ្លងវីរុសដោយនៅឃ្លាតឆ្ងាយពីគ្នា និងត្រូវរក្សាចម្ងាយពីគ្នា 6 ហ្វីត។
  + សូមគិតពិចារណាអំពីការស្នើសុំភ្ញៀវថាតើពួកគេ និងមនុស្សជាទីស្រឡាញ់របស់ពួកគេ នឹងអាចប្រកាន់ខ្ជាប់នូវវិធានការគ្រប់គ្រងការឆ្លងវីរុសដោយនៅឃ្លាតឆ្ងាយពីគ្នា ដោយសារការណ៍នេះ អាចជាការភាន់ច្រឡំចំពោះបុគ្គលមួយចំនួនឬការគិតផ្ទុយពីការរំពឹងទុកចំពោះពួកគេដោយបង្ហាញនូវការរំភើបចិត្ត។ ការទៅជួបសួរសុខទុក្ខ មិនត្រូវបានណែនាំសម្រាប់បុគ្គលទាំងអស់ទេ។
* សមាជិកនៃបុគ្គលិកកម្មវិធីម្នាក់ដែលបានទទួលការបណ្តុះបណ្តាលអំពីវិធានការណ៍គ្រប់គ្រងសុវត្ថិភាព និងការឆ្លងរោគរបស់ប្រជាពលរដ្ឋ ត្រូវតែស្ថិតនៅជាមួយប្រជាពលរដ្ឋគ្រប់ពេលវេលានៅអំឡុងពេលទៅជួបសួរសុខទុក្ខនេះ។

**ការទៅជួបសួរសុខទុក្ខដែលមានកម្មវិធីគ្រោងទុកជាមុន**

* កម្មវិធីមួយអាចកំណត់រយៈពេលនៃការទៅជួបសួរសុខទុក្ខណាមួយចំនួនថ្ងៃដែលនៅក្នុងនោះ នឹងត្រូវបានអនុញ្ញាត ចំនួនម៉ោងនៅអំឡុងពេលថ្ងៃ នៅពេលទៅជួបសួរសុខទុក្ខនឹងត្រូវអនុញ្ញាត និងចំនួនដងក្នុងមួយថ្ងៃឬមួយសប្តាហ៍ ដែលប្រជាពលរដ្ឋអាចទៅលេងបាន។ កម្មវិធីនានាបានលើកទឹកចិត្ត ដើម្បីអនុញ្ញាតឱ្យមានចំនួនម៉ោងទៅជួបសួរសុខទុក្ខពេញមួយថ្ងៃ ហើយត្រូវកំណត់ពេលបន្តគ្នាចំពោះការទៅជួបសួរសុខទុក្ខតាមការចាំបាច់ដើម្បីសម្រួលដល់វិធានការគ្រប់គ្រងការឆ្លងវីរុសដោយនៅឃ្លាតឆ្ងាយពីគ្នា។
* ការទៅជួបសួរសុខទុក្ខត្រូវតែកំណត់ពេលវេលាគ្រោងទុកជាមួយកម្មវិធីជាមុនដើម្បីអនុញ្ញាតឱ្យមានការសម្របសម្រួលជាមួយអ្នកផ្សេងទៀតដែលអាចចង់ការទៅជួបសួរសុខទុក្ខផងដែរ និងដើម្បីធានាដល់ការរៀបចំកម្រិតបុគ្គលិកសមរម្យ។
* វាជាការប្រសើរដែលមានការទៅជួបសួរសុខទុក្ខកើតមានឡើងក្នុងពេលតែមួយជារៀងរាល់សប្តាហ៍សម្រាប់គោលបំណងដែលមានរៀបចំផែនការ។
* ការទៅជួបសួរសុខទុក្ខនឹងត្រូវកំណត់មិនលើសពី 30 នាទី ដើម្បីកំណត់ការប៉ះពាល់ និងដើម្បីធានាថាបុគ្គលិកអាចជួយការទៅជួបសួរសុខទុក្ខនេះ តាមតម្រូវការ។ ការទៅជួបសួរសុខទុក្ខនឹងត្រូវបានកំណត់ចំនួនមួយដងក្នុងមួយសប្តាហ៍ ឬច្រើនជាងនេះ តាមការសម្រេចចិត្តរបស់អ្នកផ្តល់សេវា។
* លិខិតជូនដំណឹងជាមុន នឹងធានាថាលំនៅដ្ឋាននេះ មិនស្ថិតនៅដាច់ពីគ្នា ហើយថាបុគ្គលដែលបម្រើការងារអាចត្រូវបានរៀបចំត្រៀមខ្លួនសម្រាប់ការទៅជួបសួរសុខទុក្ខដោយបង្ហាញនូវការរំភើបចិត្ត។
* កម្មវិធីនានាត្រូវរក្សាទុកកំណត់ហេតុភ្ញៀវទាំងអស់ដែលរួមមានឈ្មោះ កាលបរិច្ឆេទនៃការទៅជួបសួរសុខទុក្ខ និងបុគ្គលិកផ្លាស់ប្តូរវេន។
* កម្មវិធីនានានឹងបន្តគាំទ្រវិធីសាស្រ្តអេឡិចត្រូនិចដែលមានជម្រើសសម្រាប់ការប្រាស្រ័យទាក់ទងរវាងប្រជាពលរដ្ឋ និងភ្ញៀវ ដូចជាកម្មវិធី Skype, FaceTime, WhatsApp ឬ Google Duo ។

**លំនៅដ្ឋានដែលបានកំណត់ដាក់ដោយឡែក និងប្រជាពលរដ្ឋនៅដាច់ដោយឡែក**

* ការទៅជួបសួរសុខទុក្ខនឹងមិនអនុញ្ញាតចំពោះអ្នកណាម្នាក់ដែលបច្ចុប្បន្នស្ថិតនៅដាច់ដោយឡែកពីគេនោះទេ ដោយសារពួកគេត្រូវបានគេសន្មតឬបញ្ជាក់ថាមានវីរុស COVID-19 ឬបានកំណត់ដាក់ដោយឡែក ដោយសារមានទំនាក់ទំនងជិតស្និទ្ធឬក្នុងគ្រួសារ។

**ការលាងសម្លាប់មេរោគនៅទីកន្លែងទៅជួបសួរសុខទុក្ខ**

* ប្រសិនបើទីកន្លែងនៅក្រៅផ្ទះដែលបានកំណត់ រាប់បញ្ចូលទាំងកៅអី តុ ឬតុអង្គុយលេងកំសាន្តពិចនិច ផ្ទៃទីកន្លែងទាំងអស់ ត្រូវតែលាងសម្លាប់មេរោគដោយប្រើ [EPA-សារធាតុដែលអនុញ្ញាតសម្រាប់ការប្រើប្រឆាំងនឹងមេរោគ SARS-CoV-2](https://www.epa.gov/pesticide-registration/list-n-disinfectants-use-against-sars-cov-2) បន្ទាប់ពីការមកជួបសួរសុខទុក្ខនីមួយៗ។

**គោលនយោបាយស្តីពីការទៅជួបសួរសុខទុក្ខមានកំណត់ចំពោះការផ្លាស់ប្តូរ**

* ការខកខានមិនគោរពតាមគោលការណ៍ណែនាំទាំងនេះអាចតម្រូវឱ្យមានការបញ្ចប់ការទៅជួបសួរសុខទុក្ខ ហើយអាចបណ្តាលឱ្យមានការហាមឃាត់ជាបណ្តោះអាសន្នចំពោះការទៅជួបសួរសុខទុក្ខ។
* ក្រសួង DDS កម្មវិធីលំនៅដ្ឋាន ឬអ្នកផ្តល់សេវាអាចត្រូវផ្លាស់ប្តូរគោលការណ៍នេះ ដោយមានលិខិខតជូនដំណឹងខ្លីតាមតម្រូវការរបស់ក្រសួងសុខាភិបាលរដ្ឋនៃរដ្ឋម៉ាសាជូសេត (Massachusetts Department of Public Health) ឬក្រុមប្រឹក្សាសុខាភិបាលមូលដ្ឋាន។
* អ្នកផ្តល់សេវា អគារ ឬផ្ទះជាក្រុម អាចបន្តហាមឃាត់ការមកលេងការមកជួបសួរសុខទុក្ខដោយផ្អែកលើមូលដ្ឋានករណីនីមួយៗ ប្រសិនបើការធ្វើតេស្តប្រជាពលរដ្ឋឬបុគ្គលិកថា មានវីរុស ឬបង្ហាញរោគសញ្ញានៃជម្ងឺ ឬត្រូវបានកំណត់ថាការមកជួបសួរសុខទុក្ខ មិនអាចផ្តល់ជូនដោយសុវត្ថិភាពចំពោះប្រជាពលរដ្ឋ ភ្ញៀវ ឬបុគ្គលិក។